CELEX: 62017CN0383
Language: da
Date: 2017-06-26 00:00:00
Title: Sag C-383/17: Sag anlagt den 26. juni 2017 — Europa-Kommissionen mod Den Portugisiske Republik

21.8.2017   
            
            
               DA
            
            
               Den Europæiske Unions Tidende
            
            
               C 277/28
            
         Sag anlagt den 26. juni 2017 — Europa-Kommissionen mod Den Portugisiske Republik
   (Sag C-383/17)
   (2017/C 277/41)
   Processprog: portugisisk
   
      Parter
   
   
      Sagsøger: Europa-Kommissionen (ved P. Costa de Oliveira og L. Nicolae, som befuldmægtigede)
   
      Sagsøgt: Den Portugisiske Republik
   
      Sagsøgerens påstande
   
   
               —
            
            
               Det fastslås, at Den Portugisiske Republik har tilsidesat sine forpligtelser i henhold til artikel 9, stk. 2, i Europa-Parlamentets og Rådets direktiv 2009/15/EF (1) af 23. april 2009 om fælles regler og standarder for organisationer, der udfører inspektion og syn af skibe, og for søfartsmyndighedernes aktiviteter i forbindelse dermed, idet den ikke har tilstillet Kommissionen nogen beretning om resultatet af kontrolaktiviteterne ved alle de anerkendte organisationer, der handler på denne medlemsstats vegne.
            
         
               —
            
            
               Den Portugisiske Republik tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Direktivets artikel 9, stk. 2, fastslår klart, at hver medlemsstat mindst hvert andet år skal kontrollere alle anerkendte organisationer, der handler på dens vegne, og tilstille Kommissionen og de øvrige medlemsstater en beretning om resultatet af disse kontrolaktiviteter senest den 31. marts i året efter de år, hvor disse aktiviteter har fundet sted.
   Efter udløbet af fristen for gennemførelse af direktivet i national ret den 17. juni 2011, jf. artikel 13, stk. 1, skulle Den Portugisiske Republik have fremsendt sin første beretning senest den 31. marts 2013, idet den kunne have valgt at foretage kontrollen i 2011 eller i 2012.
   Vi befinder os nu i juni 2017, og Den Portugisiske Republik har endnu ikke fremsendt nogen beretning.
   
      (1)  EUT 2009, L 131, s. 47.